Håkon Wibe-Lund

Håkon Wibe-Lund (født 5. september 1980) er en norsk fotballtrener og tidligere fotballspiller som er assistenttrener for .

Spillerkarriere 
Wibe-Lund kommer fra Berger, og startet å spille fotball i de lokale klubbene Berger IL og Svelvik IF. Videre var han på juniorlag i Strømsgodset, NTG, og Lyn. Etter å ha vært utlånt til Fossum, gikk han i 2001 til Asker. I 2002 gikk han til Kongsvinger, hvor han ble til og med 2006-sesongen. I 2007 gikk han til Hønefoss, men skadeplager gjorde at han måtte legge opp.

Trenerkarriere 
Han startet trenerkarrieren i Svelvik IF i 3. divisjon i 2007, samtidig som han spilte for Hønefoss. Før han i 2008 ble toppspillerutvikler i Hønefoss. I 2013 ble han assistenttrener i Fredrikstad FK under Lars Bakkerud. Allerede i juni samme år ble Wibe-Lund satt til å lede laget da Bakkerud ble sykemeldt. I oktober 2013 ble det kjent at Wibe-Lund overtok permanent som hovedtrener. Han trakk seg fra jobben i Fredrikstad i mai 2015 etter seks ligakamper uten seier.

I august 2015 ble han ansatt som assistenttrener i Strømsgodset, klubben han vokste opp som supporter av og spilte i som junior. I 2016 ledet han Strømsgodset i en seriekamp etter at Bjørn Petter Ingebretsen ga seg som trener av helsemessige årsaker, før Tor Ole Skullerud ble ansatt. I mai 2019 fikk Wibe-Lund igjen midlertidig ansvar for å lede Strømsgodset, frem til Henrik Pedersen ble ansatt som hovedtrener.

Da Henrik Pedersen fikk sparken som hovedtrener i april 2021, ble det kjent at Wibe-Lund sammen med Bjørn Petter Ingebretsen skulle ledet laget midlertidig i en delt trenerløsning. Etter hvert ble det klart at løsningen ble permanent og i august 2022 signerte de kontrakter ut 2024.

Referanser

Eksterne lenker 
 

Norske fotballspillere
Norske fotballtrenere
Fotballspillere for Asker Fotball
Fotballspillere for Kongsvinger IL Toppfotball
Fotballspillere for Hønefoss BK
Fotballtrenere for Fredrikstad FK
Fotballtrenere for Strømsgodset IF